CELEX: C2005/193/16
Language: sk
Date: 2005-08-06 00:00:00
Title: Vec C-213/05: Návrh na začatie prejudiciálneho konania podaný uznesením Bundessozialgericht z 10. februára 2005, ktorý súvisí s konaním: Wendy Geven proti Spolkovej krajine Severné Porýnie – Vestfálsko

6.8.2005   
            
            
               SK
            
            
               Úradný vestník Európskej únie
            
            
               C 193/9
            
         Návrh na začatie prejudiciálneho konania podaný uznesením Bundessozialgericht z 10. februára 2005, ktorý súvisí s konaním: Wendy Geven proti Spolkovej krajine Severné Porýnie – Vestfálsko
   (Vec C-213/05)
   (2005/C 193/16)
   Jazyk konania: nemčina
   Bundessozialgericht podal uznesením z 10. februára 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Wendy Geven proti Spolkovej krajine Severné Porýnie – Vestfálsko a bol doručený kancelárii Súdneho dvora 17. mája 2005.
   Bundessozialgericht žiada Súdny dvor, aby rozhodol o nasledujúcej otázke:
   Zakazuje právo Spoločenstva [a najmä článok 7 ods. 2 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (1)] Spolkovej republike Nemecko odmietnuť štátnej príslušníčke iného členského štátu, ktorá má v tomto štáte bydlisko a v Nemecku vykonáva zárobkovú činnosť menšieho rozsahu (od 3 do 14 hodín týždenne), nárok na nemecký príspevok na výchovu z dôvodu, že nemá v Nemecku ani bydlisko, ani obvyklý pobyt?
   
      (1)  Ú. v. ES L 257, s. 2